### 6.     Beslutning om et projekt i Svebølle Viskinge lokalområde (asfaltering af stier) i 'Få det Fikset' puljen

**Åbent**

Sagsnr.: 326-2019-1473        J.nr.: 20.00.00           Dokumentnr.:
326-2021-198589

**Sagstype**

Beslutning.

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges det andet initiativ i
[adresse]Viskinge lokalområde, asfaltering af stier i Svebølle, med henblik på
beslutning om frigivelse af midler til forslaget. Administrationen har i
forhold til forslaget forholdt sig til aktions-gruppens beskrivelse af
gennemførsel og de krav som har ligget til grund for ’Få det Fikset’ projektet.

**Indstillinger**

Direktøren indstiller

·
at ansøgningen godkendes med en rammebevilling på 114.600 kr. til
asfaltering af stier i Svebølle.

·
at de afledte årlige drifts- og vedligeholdelsesudgifter, der
forventes i alt at udgøre 7.750 kr., tilrettes det administrative budget fra
året efter, at asfalteringen er taget i brug.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’ -puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra [adresse]Viskinge
lokalområde:

[adresse]Viskinge lokalområde holdt borgermøde den 17.
august 2021, hvor de projekter, som aktionsgruppen i [adresse]Viskinge har
valgt at prioritere, blev præsenteret for de 56 fremmødte borgere.  To projekter
blev godkendt på mødet - Projekterne er:

1.    Belysning på
stier i Svebølle

2.    Asfaltering af
stier i Svebølle

Begge projekter blev vedtaget med 46 stemmer for og 10
stemmer imod (82%).

I begge projekter er der estimeret en økonomi indenfor
områdets samlede ramme på en mio. kr.

*Asfaltering af stier i Svebølle*

Projektet omhandler Matthias Gregersen af grusstien i forlængelse
af Ebbedalen ned til Blomstervangen.

*Administrationens bemærkninger*

Projektet opfylder de rammer for anvendelse af puljen, der
er skitseret i bilaget til budgetafta-len. Efter aftale med administrationen er
der indhentet pris fra Munck Asfalt, som Kalundborg Kommune har aftale med.

Administrationen har herudover ikke yderligere bemærkninger
til selve projektet.

**Økonomiske konsekvenser**

[adresse]Viskinge lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. De samlede
omkostninger til asfaltering af på stier i Svebølle er estimeret til 114.600 kr.
Hvis projektet med etablering af lys på stier i Svebølle også godkendes
(budget: 228.296 kr.) er restrådighedsbeløbet herefter 657.104 kr. Når
projektet er gennemført og de endelige omkostninger er kendt, vil en eventuel
uforbrugt del af rammen til asfaltering af stier i Svebølle kunne tilgå øvrige
’Få det Fikset’ projekter i [adresse]Viskinge.

De afledte driftsudgifter til drift og vedligeholdelse af stiforløbet
udgør 7.750 kr. og tilrettes det administrative budget fra året efter, at asfalteringen
er etableret. Økonomistabens bemærkninger er indarbejdet i sagen.

**Økonomiudvalgets møde den 8.
september 2021:**

Anbefales.

**Bilag**

|  |  |
| --- | --- |
| Ansøgning\_Svebølle\_Asfalt\_på\_stier | 326-2021-203549 |